Lonqdin döyüşü

Lonqdin döyüşü — Vyetnam müharibəsi zamanı Vyetkonq ilə Vyetnam Respublikası Ordusu arasında baş vermiş döyüş.

 Zəmin 
ABŞ vertolyotunun müşahidəsi Lonqdin yaxınlığındakı meşə talasında toplaşan böyük bir qrup Vyetkonq qırıcısını görmüşdür. General Nquyen Khan dərhal M113 zirehli personal daşıyıcılarından istifadə edərək piyada qüvvələrini oraya çatdırmışdır.Bowman, John S. (1985). The Vietnam War: An Almanac. Pharos Books. 

 Əməliyyat 
26 fevral 1964-cü ildə üç min VRO əsgəri Lonqdində Vyetkonqun 514-cü Batalyonu mühasirəyə almışdı. 8 saat davam edən döyüş zamanı VRO qüvvələri Vyetkonq elementləri ilə təmasdan yayınmış, əvəzində VRO komandiri qarşı tərəfə zərər vurmaq üçün hava və artilleriya zərbələrinə arxalanmışdı. Nəticədə, Vyetkonqun 514-cü Batalyonu çay keçidlərinin təhlükəsizliyini təmin etmək üçün snayper qruplarından istifadə etmiş, boşluqlardan keçərək ərazidən uğurla geri çəkilə bilmişdi.

 Nəticə 
Bu döyüşdə VRO-nun səriştəsizliyinə görə, general Khan beş bölmə komandirini işdən çıxarmışdı.

 İstinadlar 

Kateqoriya:Vyetnam müharibəsinin əməliyyat və döyüşləri
Kateqoriya:1964-cü ildəki münaqişələr
Kateqoriya:1964-cü ildə Vyetnam